Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 204/12/4403	Nitra, 3.9.2014
EEČ : 2-32-251-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 2.9.2014, spisová značka 3 Pv 204/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Nitra zo dňa 2.9.2014, spisová značka 3 Pv 204/12/4403, bola určená obvinenej skúšobná doba v trvaní 12 mesiacov.
Odôvodnenie:
 Prokurátorka Okresnej prokuratúry v Nitre uznesením sp. zn. 3Pv 204/2012 zo dňa 28.11.2012, právoplatným dňa 14.02.2013, podľa § 216 odsek 1 Trestného poriadku podmienečne zastavila trestné stíhanie obvinenej XXXXX  (XXXXX), ktorej bolo vznesené obvinenie uznesením vyšetrovateľa Okresného riaditeľstva PZ v Nitre Odbor   kriminálnej polície  sp. zn. ORP-268/2-OVK-2012 zo dňa 26.04.2012 v zmysle ustanovenia § 206 odsek 1 Trestného poriadku za prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona.
	Podľa § 216 odsek 2 Trestného poriadku bola vyššie uvedeným uznesením prokurátorky obvinenej XXXXX (XXXXX)  určená skúšobná doba v trvaní jeden rok, ktorá plynula od 14.02.2013 do 14.02.2014.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.
	 Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e.
	Prokurátorka si po uplynutí skúšobnej doby podmienečne zastaveného trestného stíhania vyžiadala odpis registra trestov na obvinenú XXXXX (XXXXX) ako aj správu z Obvodného oddelenia PZ Nitra spolu s lustráciou v systéme Avízo a v Ústrednej evidencii priestupkov Ministerstva vnútra Slovenskej republiky a správu z Okresného úradu Nitra, odbor všeobecnej vnútornej správy, z ktorých bolo zistené, že obvinená XXXXX (XXXXX) nemá v Registri trestov novší záznam, v skúšobnej dobe podmienečne zastaveného trestného stíhania nespáchala žiadny trestný čin ani priestupok a v súčasnosti nie je trestne stíhaná.
	Z uvedených správ je teda zrejmé, že obvinená XXXXX (XXXXX) viedla v skúšobnej dobe podmienečne zastaveného trestného stíhania riadny život, pričom jej nebola uložená povinnosť nahradiť spôsobenú škodu ani iné obmedzenia a povinnosti a preto som rozhodla tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka